**INFORMACIJA APIE ASMENS DUOMENŲ TVARKYMĄ ADMINISTRUOJANT PRIEMONĘ „ANTROS KARTOS BIODEGALAIS IR ELEKTRA VAROMOS ŽEMĖS ŪKIO TECHNIKOS SKATINIMAS“**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

**1. Duomenų valdytojas**

Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3-102, LT-01120 Vilnius, tel. +370 646 02 285, el. paštas: [apva@apva.lt](mailto:apva@apva.lt).

Duomenų apsaugos pareigūno kontaktiniai duomenys: tel. +370 602 83 577, el. paštas: [dap@apva.lt](mailto:dap@apva.lt), adresas Labdarių g. 3-102, LT-01120 Vilnius.

Informacija apie asmens duomenų tvarkymą Agentūroje skelbiama internetinėje svetainėje https://apva.lrv.lt/lt/ skiltyje „Asmens duomenų apsauga“.

**2. Asmens duomenų tvarkymo tikslas**

Agentūra asmens duomenis tvarko priemonės „Antros kartos biodegalais ir elektra varomos žemės ūkio technikos skatinimas“ (toliau – Priemonė) administravimo tikslu, t. y. skelbdama kvietimus teikti paraiškas kompensacinėms išmokoms gauti, vykdydama jų atranką, vertinimą, kompensacinių išmokų skyrimą ir Priemonės įgyvendinimo priežiūrą.

**3. Asmens duomenų tvarkymo teisinis pagrindas**

Agentūra asmens duomenis tvarko vadovaudamasi 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-02 „Didinti klimato kaitos politikos veiksmingumą“aprašą, patvirtintą Lietuvos Respublikos aplinkos ministro 2022 m. birželio 1 d. įsakymu Nr. D1-160 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-02 „Didinti klimato kaitos politikos veiksmingumą“aprašu (toliau – Aprašas).

Asmens duomenų tvarkymo Agentūroje teisinis pagrindas – Reglamento 6 straipsnio 1 dalies c ir e punktai.

**4. Tvarkomi asmens duomenys**

Agentūra, administruodama Priemonę, tvarko šiuos asmens duomenis:

1. pareiškėjo / projekto vykdytojo (ar jo įgalioto atstovo):

* identifikacinius ir kontaktinius asmens duomenis: vardas, pavardė, pareigos, asmens kodas, telefono numeris, elektroninio pašto adresas;
* Agentūrai pateiktame įgaliojime nurodytus duomenis (įgaliojimo turinys, data, galiojimo terminas, įgaliotojas ir įgaliotasis ir pan.) (jei taikoma);

1. Pareiškėjo / projekto vykdytojo su paraiška ar projekto įgyvendinimo metu pateiktuose dokumentuose nurodytus asmens duomenis: pateiktame balanse bei pelno (nuostolių) ataskaitoje pateikti asmens duomenys; pinigų kasoje, banko sąskaitoje ir pirkimų ir pardavimų apskaitos žurnale pateikti asmens duomenys; pateiktoje Jungtinės veiklos sutarties partnerių jungtinės veiklos sutartyje nurodyti asmens duomenys (kai planuojama įsigyti sėjamoji planuojama naudoti pagal jungtinės veiklos sutartį); pateiktoje žemės ūkio kooperatyvo narių deklaracijoje nurodyti asmens duomenys (nario vardas, pavardė, a. k., žemės ūkio valdos atpažinties kodas ir įsipareigojamas sutaupyti degalų kiekis per metus ir pan.) (kai paraišką teikia žemės ūkio kooperatyvas).
2. Pirkimo dalyvių duomenis (pirkimo laimėtojo duomenis)

* juridinių asmenų atstovų identifikacinius ir kontaktinius duomenis (pareigos, vardas, pavardė, telefono numeris, el. pašto adresas, jei taikoma, įgaliojime nurodyti duomenys ir pan.)
* tiekėjų (fizinių asmenų) duomenis: vardas, pavardė, kontaktinė informacija, individualios veiklos pažymėjimo / verslo liudijimo / asmens dokumento duomenys (įskaitant asmens kodą), atsiskaitomoji sąskaita, kita pirkimo metu / ar sudarant / vykdant pirkimo sutartį pateikta informacija
* kvalifikaciją pagrindžiančių dokumentų duomenis (ekspertų gyvenimo aprašymai, išsilavinimą pagrindžiantys dokumentai, atestatai, sertifikatai ir kita vykdant pirkimą pateikta / privaloma pateikti informacija)

1. kiti paraiškoje ar projekto įgyvendinimo metu pateikti duomenys.

Nurodytų asmens duomenų pateikimas yra būtinas siekiant skirti ir išmokėti kompensacinę išmoką.

**5. Asmens duomenų šaltiniai**

Agentūros tvarkomi asmens duomenys gali būti gaunami iš šių šaltinių:

1. Pateikiami pareiškėjo / projekto vykdytojo (ar jo įgalioto asmens) teikiamoje paraiškoje bei projekto vykdymo metu;
2. VĮ Lietuvos Respublikos žemės ūkio ir kaimo verslo registras;
3. Valstybinės mokesčių inspekcijos prie Lietuvos Respublikos finansų ministerijos;
4. Valstybinio socialinio draudimo fondo valdybos valdomų informacinių sistemų;
5. Lietuvos Respublikos konkurencijos tarybos Suteiktos valstybės pagalbos ir nereikšmingos (de minimis) pagalbos registro;
6. VĮ “Registrų centras” valdomų registrų (dėl įmonės dydžio, sunkumų patyrimo įvertinimo, susijusių įmonių);
7. Audito apskaitos turto vertinimo ir nemokumo valdymo tarnybos prie Lietuvos Respublikos finansų ministerijos;
8. Iš kitų kompetentingų institucijų teisės aktų nustatyta tvarka.

**6.** **Asmens duomenų gavėjai**

Agentūra asmens duomenis gali perduoti:

1. Kompetentingoms valdžios, audito arba teisėsaugos įstaigoms laikantis teisės aktuose nustatytų reikalavimų;
2. Valstybinei mokesčių inspekcijai prie Lietuvos Respublikos finansų ministerijos;
3. Priemonės įgyvendinimą koordinuojančiai Lietuvos Respublikos žemės ūkio ministerijai;
4. Agentūros pasitelktiems duomenų tvarkytojams (pvz., informacinių technologijų bendrovėms ir pan.);
5. Lietuvos Respublikos konkurencijos tarybai, valdančiai Suteiktos valstybinės pagalbos ir nereikšmingos (de minimis) pagalbos registrą.

Agentūra asmens duomenų neperduoda į trečiąsias valstybes ar tarptautines organizacijas, t. y. už Europos Sąjungos ribų, išskyrus atvejus, kai tai jį įpareigoja atlikti teisės aktai ar teismai.

**7. Asmens duomenų saugojimo laikotarpis**

Pateikti asmens duomenys saugomi ne trumpiau kaip 10 metų nuo paskutinės kompensacinės išmokos suteikimo dienos.

**8. Duomenų subjektų teisės**

Duomenų subjektai turi šias teises:

- būti informuotu apie asmens duomenų tvarkymą Agentūroje;

- prašyti susipažinti su Agentūros tvarkomais asmens duomenimis Reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su juo susijusius asmens duomenis Reglamento 16 straipsnio nustatyta tvarka;

- reikalauti ištrinti asmens duomenis Reglamento 17 straipsnio nustatyta tvarka;

- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;

- nesutikti su asmens duomenų tvarkymu Reglamento 21 straipsnio nustatyta tvarka;

- teisę į asmens duomenų perkeliamumą Reglamento 20 straipsnio nustatyta tvarka;

- bet kuriuo metu atšaukti sutikimą dėl asmens duomenų tvarkymo, kai duomenų tvarkymas grindžiamas Reglamento 6 straipsnio 1 dalies a punktu;

- pateikti skundą priežiūros institucijai (Valstybinei duomenų apsaugos inspekcijai, juridinio asmens kodas 188607912, adresas L. Sapiegos g. 17, LT-10312 Vilnius, tel. 8 5 271 2804, el. paštas: ada@ada.lt), jei jo asmens duomenys yra tvarkomi pažeidžiant Reglamentą ar kitų teisės aktų nuostatas.

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetinio puslapio <https://apva.lrv.lt/lt/> skiltyje „Asmens duomenų apsauga“.

**9. Automatizuotų sprendimų priėmimas**

Automatizuotų sprendimai nebus priimami, taip pat nebus vykdomas profiliavimas.